Час ішоў, праходзілі месяцы. У рэшце рэшт яны знайшлі нейкае месца і пачалі займацца машынамі. Але ён прапрацаваў там толькі тры месяцы, да Каляд — потым яны ўсё зачынілі. Паўсталі нейкія праблемы з арэндай і з паперамі. Яго сябар сказаў: мы не можам адчыняцца, прыйдзе паліцыя, спытаюць, чаму ў нас няма сертыфікатаў або нейкіх яшчэ папер. Сёе-тое, чаго мы не разумеем, не ведаем. Так ён выпусціў гэты шанец. Ён спрабаваў знайсці іншую працу. Але паколькі ён не ведае мовы, яму зноў прыйшлося працаваць у сваіх сяброў у кіёску. У гэты момант ён хацеў з'ехаць з Расіі. Калі б мы маглі з'ехаць, гэта было б нашмат лягчэй для мяне і для дзяцей, таму што я ведаю англійскую і французскую. У той час ён распытваў знаёмых, як можна з'ехаць, але мы не знайшлі нічога прыдатнага.